**PITANJA I ODGOVORI 1**

Poštovani,

Povodom pitanja upućenih Naručiocu od strane potencijalnih ponuđača do dana 21. avgusta 2012. godine, a u vezi sa javnom nabavkom: Nabavka laboratorijske opreme**,** broj nabavke: **IOP/5-2012/G,** dostavljamo sledeće odgovore:

**Pitanje broj 1:**

Da li bi dokazi koji se prilažu (potvrda iz APR-a i potvrde iz Poreske Uprave i Uprave za javne prihode – Legal capability) trebalo da budu kopije, overene kopije ili originali?

**Odgovor broj 1:**

Dokumenta kojima ponuđač dokazuje ispunjenost svih uslova koji se odnose na pravnu sposobnost, Potvrda Privrednog i Prekršajnog suda ili Potvrda APR-a, Potvrda Poreske uprave Ministarstva finansija Republike Srbije i Potvrda jedinice lokalne samouprave – Uprave javnih prihoda o izmirenim porezima i doprinosima, treba da budu dostavljena u originalu ili overenoj kopiji.

**Pitanje broj 2:**

Da li potvrda da subjektu nije izrečena pravosnažna sudska ili upravna mera zabrane obavljanja delatnosti koju izdaje APR, treba da se odnosi na neki vremenski period (2 godine pre objavljivanja javnog poziva)?

**Odgovor broj 2:**

Potvrda da subjektu nije izrečena pravosnažna sudska ili upravna mera zabrane obavljanja delatnosti koju izdaje APR treba da se odnosi na kompletnu istoriju poslovanja firme.

**Pitanje broj 3:**

Da li potvrda o broju dana nelikvidnosti treba da se odnosi na period od 1. januara 2012. do 6. avgusta 2012. godine kada je objavljen javni poziv?

**Odgovor broj 3:**

Potvrda o broju dana nelikvidnosti treba da se odnosi na period od 1. januara 2012. do dana izdavanja koji mora biti posle dana objave javnog poziva.

**Pitanje broj 4:**

Da li bonitet za 2009, 2010 i 2011. godinu, koji izdaje APR ne sme da bude stariji od 60 dana od dana objavljivanja poziva?

**Odgovor broj 4:**

U pogledu uslova koji se odnosi na finansijsku sposobnost – poslovni prihod ponuđača, kao dokaz je potrebno dostaviti validni finansijski izveštaj za poslednje tri obračunske godine ili validni finansijski izveštaj za poslednje dve obračunske godine i finansijski izveštaj za tekuću godinu (do datuma sastavljanja) pripremljen i overen od strane ponuđača.

**Pitanje broj 5:**

Da li referentnu listu – Poslovna sposobnost (Business Capability), možemo da napišemo u slobodnoj formi na našem memorandumu?

**Odgovor broj 5:**

Referentna lista kojom ponuđač dokazuje ispunjenost uslova u pogledu poslovne sposobnosti (Business Capability), može biti dostavljena u slobodnoj formi na memorandumu ponuđača.

**Pitanje broj 6:**

Personnel Capability

* Da li je potrebno dostaviti CV za svih 5 zaposlenih ili samo za dva servisera?
* Da li je moguće da se umesto CV-a dostave kopije radnih knjižica?
* Da li se kopije sertifikata odnose na sertifikate o obučenosti servisera?

**Odgovor broj 6:**

* Ličnu biografiju (CV) potrebno je dostaviti za svih 5 stručnih lica sa relevantnim iskustvom za uspešnu realizuju Ugovora koja upošljava ponuđač.
* Nije dozvoljeno dostaviti kopije radnih knjižica umesto tražene lične biografije (CV) lica koja upošljava ponuđač.
* Da.

**Pitanje broj 7:**

Section VIII Special Conditions of Contract

GCC 12.1

* Da li se faktura koju treba dostaviti kupcu odnosi na ino-fakturu proizvođača od kojeg se uvozi roba?

GCC 15.1

* Da li uslovi plaćanja moraju da budu kao što je predloženo 40% avans, 50% po isporuci, 10% po instalaciji i sprovedenom testu, ili je moguća drugačija opcija bez avansnog plaćanja?

**Odgovor broj 7:**

GCC 12.1

* Da, u slučaju da je ino-proizvođač u isto vreme i ponuđač.

GCC 15.1

* Moguća je opcija bez avansnog plaćanja.

**Pitanje broj 8:**

Business Capability – Poslovna sposobnost „Najmanje tri (3) ugovora slične složenosti uspešno i suštinski završen u sledećim godinama – 2009, 2010, 2011 i 2012. Sličnost se zasniva na fizičkoj veličini, složenosti, metodama/tehnologiji ili drugim karakteristikama kako su opisane u Odeljku VI. Dokaz: Referentna lista”

Da li kao dokaz gorenavedenog, moramo podneti kopije najmanje tri ugovora, ili je dovoljno dostaviti na memorandum ponuđača podatke o nazivu kupaca (naručilaca), godini, nazivu i iznosima isporučenih dobara.

**Odgovor broj 8:**

Kao dokaz o ispunjavanju uslova u pogledu poslovne sposobnosti (Business Capability), dovoljno je dostaviti na memorandumu ponuđača izjavu (referentnu listu) sa podacima traženim Odeljkom III Tenderske dokumentacije – Kriterijumi za vrednovanje i kvalifikovanje Tačka 2. Zahtevi za kvalifikovanje (37.2) tačka c) Poslovna sposobnost (Business Capability).

**Pitanje broj 9:**

Da li Garanciju za dobro izvršenje posla ponuđač podnosi samo u slučaju da bude izabran za najpovoljnijeg ponuđača (nakon dodele ugovora)?

**Odgovor broj 9:**

Da.

**Pitanje broj 10:**

Da li Garanciju za povraćaj avansnog plaćanja ponuđač podnosi samo u slučaju da bude izabran za najpovoljnijeg ponuđača (nakon dodele ugovora)?

**Odgovor broj 10:**

Da.

**Pitanje broj 11:**

U vezi sa Odeljkom I Uputstva ponuđačima (UP) podklauzula 42 Potpisivanje ugovora:

Tačka 42.2. glasi „U roku od dvadeset osam (28) sati od prijema ugovora, uspešni ponuđač treba da potpiše isti, datumira i vrati naručiocu”. Da li je navedeno tačno ili umesto navedenog treba da stoji „u roku od 28 dana”?

**Odgovor broj 11:**

U podklauzuli 42.2. Odeljka I Uputstva ponuđačima (UP), tačan rok u kome uspešni ponuđač treba da potpiše ugovor, datumira i isti vrati naručiocu je onako kako stoji u Tenderskoj dokumentaciji, dakle dvadeset osam (28) sati.

**Pitanje broj 12:**

U vezi sa Odeljkom VII Opšti uslovi ugovora, tačka 15 – Uslovi plaćanja:

Tačka 15.3 glasi: Naručilac odmah vrši plaćanja, u svakom slučaju ne posle šezdeset (30) dana nakon što je dobavljač podneo račun ili zahtev za plaćanje, i nakon što je iste naručilac prihvatio.

Uobičajeni uslovi plaćanja su 30 dana – da li bi navedeni tekst trebalo da glasi trideset (30) dana umesto šezdest, kako je navedeno u Tenderskoj dokumentaciji?

**Odgovor broj 12:**

U tački 15.3 Tenderske dokumentacije, Odeljak VII Opšti uslovi ugovora, umesto teksta: „šezdeset (30) dana” treba da stoji tekst: „trideset (30) dana” tako da tačka 15.3 glasi: „Naručilac odmah vrši plaćanja, u svakom slučaju ne posle trideset (30) dana nakon što je dobavljač podneo račun ili zahtev za plaćanje, i nakon što je iste naručilac prihvatio”.